“โนมูระฯ” คัด 2 ตัวเต็ง “MTC-GULF” เข้า MSCI Rebalance จ่อประกาศผล 13 พ.ย.นี้
“โนมูระฯ” คัด 2 ตัวเต็ง “MTC-GULF” เข้า MSCI Rebalance จ่อประกาศผล 13 พ.ย.นี้
25 ต.ค. 2561

บริษัทหลักทรัพย์โนมูระ พัฒนะสิน จำกัด (มหาชน) ระบุในบทวิเคราะห์ (25 ต.ค.2561) โดยคาดว่า บริษัท เมืองไทย แคปปิตอล จำกัด (มหาชน) หรือ MTC และ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF จะเป็นหุ้นที่เข้าคำนวณ MSCI Rebalance Projection Update ใหม่ ซึ่งจะมีการประกาศวันที่ 13 พ.ย.2561
โดยคาดว่าในครั้งนี้ไม่มีหุ้นไทยที่คาดว่าจะถูกถอดออกอาจสะท้อนถึงการถูกเพิ่มน้ำหนักในช่วงถัดไป ทั้งนี้แนะนำเก็งกำไร
1) MTC (คาดเม็ดเงิน 46 ล้านเหรียญฯ) แนวต้าน 51/52.25 บาท แนวรับ 49.75/48 บาท
2) GULF (คาดเม็ดเงิน  45 ล้านเหรียญฯ) แนวต้าน 76.25/78 บาท แนวรับ 74/73 บาท
อนึ่ง MSCI (Morgan Stanley Capital International) ซึ่งเป็นบริษัททำดัชนีราคาหุ้นชั้นนำของโลก จัดทำขึ้นเพื่อให้ผู้ลงทุนสถาบันที่เข้ามาลงทุนในภูมิภาคต่างๆ ทั่วโลก ได้นำมาใช้เป็นมาตรฐานในการวัดผลตอบแทนในการลงทุนของตนเองว่าเป็นอย่างไร ได้ผลตอบแทนดีหรือไม่ เมื่อเทียบกับดัชนีนี้ ซึ่งหุ้นที่ถูกคัดเลือกหรือเพิ่มน้ำหนักจะส่งผลให้มีเม็ดเงินต่างชาติไหลเข้า ขณะที่คาดว่าจะมีแรงเก็งกำไรเข้ามาเป็นรายตัวที่ถูกเพิ่มน้ำหนัก และถูกนำเข้าคำนวณอย่างหนาแน่น